กรณ์ จี้กรมสรรพสามิต ตรวจคุณภาพสุราขาว
คลัง สั่งกรมสรรพสามิต ตรวจสอบคุณภาพสุราขาวให้ได้มาตรฐาน
17 ก.พ. 2553

คลัง สั่งกรมสรรพสามิต ตรวจสอบคุณภาพสุราขาวให้ได้มาตรฐาน
นายกรณ์ จาติกวณิช รมว.คลัง กล่าวว่า  ได้สั่งให้กรมสรรพสามิต ตรวจสอบเรื่องคุณภาพสุราขาว ของผู้ประกอบการภายในประเทศให้ได้มาตรฐาน รวมถึงศึกษาการปรับอัตราภาษีสุราขาวให้มีความเหมาะสมสอดคล้องกับปริมาณแอลกอฮอล์ที่มีจำนวนสูง ก็ควรเก็บภาษีตามไปด้วย นอกจากนี้ จะเห็นว่าการเก็บภาษีสุราขาว ยังมีอัตราต่ำกว่าสุราสีจำนวนมาก ซึ่งทางกรมสรรพสามิตควรดึงผู้ประกอบการที่อยู่นอกระบบภาษีให้มาอยู่ในระบบให้มากขึ้น
นายอารีพงศ์ ภู่ชะอุ่ม อธิบดีกรมสรรพสามิต กล่าวว่า กรมยังอยู่ระหว่างการทบทวนภาษีสุราขาว โดยศึกษาจากประเทศที่พัฒนาแล้วพบว่า มีการส่งเสริมให้ประชาชนดื่มสุราที่มีแอลกอฮอล์ต่ำ เพื่อเป็นผลดีต่อสุขภาพ
อย่างไรก็ตาม การปรับขึ้นภาษีสุราขาว ก็ต้องคำนึงถึงผลกระทบของผู้ประกอบภายในให้สามารถอยู่ได้